Amir Habib Jamal (26 Januari 1922 - 21 Machi 1995) alikuwa mwanasiasa na mwanadiplomasia wa Tanzania ambaye aliwahi kuwa waziri enzi za utawala wa Mwalimu Julius Nyerere. Aliwakilisha jimbo la Morogoro kuanzia mwaka 1960 hadi mwaka 1985. na alikuwa Waziri wa fedha aliyehudumu kwa muda mrefu zaidi kwani aliongoza wizara hiyo kwa takriban miaka 12. Jamal alizaliwa na Wahindi walioishi Tanganyika, ambayo ni Tanzania leo.. Alikuwa mtoto wa Kulsum Thawer na Habib Jamal, mwanachama mwanzilishi wa Chama cha Waasia. Alisoma katika mji wa Mwanza na akaenda kusoma elimu yake ya sekondari katika jiji la [Dar es Salaam]]. Alihitimu masomo ya juu katika Chuo Kikuu cha Calcutta nchini India katika fani ya uchumi bcom. Alikuwa na ndoto ya kufundisha kama daktari katika Chuo Kikuu cha Mumbay Lakini licha ya alama zake za juu, hakuingia katika kitivo cha matibabu.. Mwaka 1942, Alihudhuria mkutano wa Bunge la Kitaifa la India ambapo Mahatma Gandhi alizindua harakati za kuiacha india, akidai uondoaji wa haraka wa Dola la Uingereza nchini India. Baada ya kuhitimu, alirudi Dar es Salaam na kujiunga na biashara ya familia.